તમે વિચારતા હશો કે આખરે આ મશીન કેવી રીતે કામ કરે છે. તો સૌથી પહેલાં તમને એ જણાવી દઈએ આ મશીન બીજા મોંઘા વૉશિંગ મશીનોની જેમ ચાલે છે. વીજળીથી જ, પણ આ મશીનમાં વીજળી નહીંવત્ પ્રમાણમાં વપરાય છે. પીયૂષ અગ્રવાલે જણાવ્યું કે તેનો ઉપયોગ કરવા માટે તમારે સૌથી પહેલાં ડોલમાં મશીનના માઉંડવાળા ભાગને નાખવો પડશે. ત્યાર પછી પાણી અને પાઉડર નાખીને મશીન ચાલુ કરવાનું અને તેમાં 2-4 કપડાં નાખીને 5 મિનિટ મશીન ચલાવવાનું અને પછી ચોખ્ખા પાણીથી તેને ધોઈ નાખવાના. પીયૂષ જણાવે છે કે આ મશીન ખાસ કરીને ગ્રામીણ મહિલાઓને ધ્યાનમાં રાખીને બનાવવામાં આવી છે. આજથી 40 વર્ષ પહેલાં બલ્ગેરિયામાં આવા મશીનનો ઉપયોગ કરવામાં આવતો હતો પણ તે મશીન ખૂબ જ ભારે હતું જે એકસાથે ઘણા કપડાં ધોઈ શકતી હતી. તેનાથી પ્રેરિત થઈને પીયૂષે આ હળવું અને નાનું મશીન બનાવ્યું, જે એક ડોલમાં પણ સરળતાથી ચાલી શકે છે.